**Către toate unitățile de învățământ din județul Bacău**

**În atenția doamnelor/domnilor directori**

**În atenția cadrelor didactice înscrise la examenul național de definitivare în învățământ - sesiunea 2021**

În aplicarea prevederilor OMEC nr. 5434/31.08.2020 privind aprobarea Metodologiei de organizare și desfășurare a examenului național de definitivare în învățământ și a prevederilor Calendarului de organizare și desfășurare a examenului național de definitivare în învățământ în anul școlar 2020-2021, aprobat prin OMEC nr. 5558/14.09.2020, vă aducem la cunoștință următoarele:

* **termenul limită de transmitere la ISJ Bacău** a documentelor pentru completarea dosarelor candidaților înscriși la examenul național de definitivare este **11.06.2021**.
* **rapoartele scrise pentru cele două inspecții în specialitate**, copii autentificate prin ștampila și semnătura conducătorului unității școlare în care s-au efectuat inspecțiile
* **fișele de observare a lecțiilor pentru cele două inspecții în specialitate,** copii autentificate prin ștampila și semnătura conducătorului unității școlare în care s-au efectuat inspecțiile
* **grila de evaluare a portofoliului,** copie autentificată prin ștampila și semnătura conducătorului unității școlare
* **adeverință vechime efectivă la catedră, calificativ parțial**
* termenul limită de completare a cererilor de retragere pentru candidații care nu au susținut inspecțiile de specialitate este **09.06.2021** la registratura **ISJ Bacău**

Notă:

1. Conducerea unităţii de învăţământ răspunde de corectitudinea datelor transmise și de legalitatea actelor predate
2. Utilizați modelul de adeverință atașat adresei

**Inspector şcolar dezvoltarea resursei umane, Prof. Ana-Nicoleta Gargaun**